ლუციუს ლიცინიუს ვარონ მურენა

ლუციუს ლიცინიუს ვარონ მურენა (; გ. ძვ. წ. 22) — რომაელი პოლიტიკოსი, რომელსაც ავგუსტუსის წინააღმდეგ შეთქმულების მოწყობა დასდეს ბრალად და სასამართლო პროცესზე დაუსწრებლად დასაჯეს სიკვდილით.

 ბიოგრაფია 
წარმოშობით ლანუვიუმიდან,Syme, გვ. 94 მურენა იყო ლუციუს ლიცინიუს მურენას ბიოლოგიური შვილი. მამამისი ძვ. წ. 62 წელს კონსულის თანამდებობას იკავებდა.Woodman, გვ. 271 იგი იშვილა აულუს ტერენტიუს ვარონმა, რომლის სახელიც მიიღო ლუციუსმა.Smith's Biography, Murena შვილად აყვანის შედეგად შეძენილი მისი და, ტერენტია, დაქორწინდა გაიუს მეცენატზე, ავგუსტუსის ცნობილ მრჩეველსა და მეგობარზე და ხელოვნების დიდ მფარველზე,დიონ კასიუსი 54.3 ხოლო შეძენილი ძმა, აულუს ტერენტიუს ვარონ მურენა,Ando, გვ. 140 ძვ. წ. 23 წელს კონსულად დაინიშნა,Swan, გვ. 240 თუმცა მანამდე გარდაიცვალა, სანამ თანამდებობის დაკავებას მოახერხებდა.Swan, გვ. 240

მურენას ძვ. წ. 24-დან 23 წლამდე სირიის ლეგატის პოსტი ეკავა.Syme, გვ. 330 ამ თანამდებობაზე იგი მარკუს ვიფსანიუს აგრიპამ შეცვალა.Syme, გვ. 397

ძვ. წ. 22 წელს მურენა უკან, რომში დაბრუნდა, სადაც იგი მარკუს პრიმუსის დასაცავად გამოიძახეს. ეს უკანასკნელი მაკედონიის ყოფილი პროკონსული იყო და ბრალად ედებოდა რომის მოკავშირე თრაკიის ოდრისული სამეფოს წინააღმდეგ სენატის წინასწარი ნებართვის გარეშე ომის წამოწყება.Wells, გვ. 53 მურენამ სასამართლოს განუცხადა, რომ მის კლიენტს იმპერატორ ავგუსტუსისაგან მიღებული ჰქონდა საგანგებო მითითებები, რომლებიც მას ვასალ სახელმწიფოზე თავდასხმას უბრძანებდა.Southern, გვ. 108 მოგვიანებით, პრიმუსმა თავის ჩვენებაში განაცხადა, რომ ეს ბრძანება ახლად გარდაცვლილი მარცელუსისაგან, ავგუსტუსის პირდაპირი მემკვიდრისაგან მიიღო.Holland, გვ. 300 ძვ. წ. 27 წლის სამართლებრივი შეთანხმების პირობებში, ამგვარი ბრძანების გაცემა განიხილებოდა სენატის პრეროგატივის დარღვევად, რადგანაც მაკედონია არა პრინცეპსის, არამედ სენატის იურისდიქციის ქვეშ იმყოფებოდა. ასეთ ქმედებას შეეძლო გაექარწყლებინა ავგუსტუსის მიერ მხარდაჭერილი რესპუბლიკის აღდგენის ილუზია და გამოევლინა მისი სიცრუე, რომ თითქოს იგი მხოლოდ პირველი მოქალაქე იყო, პირველი თანასწორთა შორის.Southern, გვ. 108 კიდევ უფრო უარესი, მარცელუსის ჩართულობა იძლეოდა იმის მტკიცების საშუალებას, რომ ავგუსტუსის პოლიტიკა, რომელმაც თავისი, როგორც პრინცეპსის ადგილი დაიკავა, აყალიბებდა მონარქიის ფორმას, რის შესახებაც ადრე უკვე იყო გამოთქმული ბრალდებები.Stern, Gaius, Women, children, and senators on the Ara Pacis Augustae: A study of Augustus’ vision of a new world order in 13 BC, გვ. 23

სიტუაცია იმდენად სერიოზული გახდა, რომ ავგუსტუსი პირადად გამოცხადდა სასამართლო პროცესზე, მიუხედავად იმისა, რომ იგი არ ყოფილა მოწმის სახით გამოძახებული. მან ფიცის ქვეშ განაცხადა, რომ რაიმე მსგავსი ბრძანება არ გაუცია.Syme, გვ. 333 მურენამ არ დაუჯერა ავგუსტუსის ჩვენებას და აღაშფოთა მისმა მცდელობებმა ზიანი მიეყენებინა პროცესისათვის თავისი ავტორიტეტის გამოყენებით. მან უხეშად მოითხოვა პასუხი კითხვაზე, თუ რატომ გამოჩნდა ავგუსტუსი პროცესზე, როდესაც იგი არავის გამოუძახებია, რაზეც პრინცეპსმა უპასუხა, რომ ის აქ საზოგადოებრივმა ინტერესებმა მოიყვანეს.Syme, გვ. 333; Holland, გვ. 300; Southern, გვ, 108 პრიმუსი დამნაშავედ ცნეს, მიუხედავად იმისა, რომ ზოგიერთმა ნაფიცმა მსაჯულმა მის გამართლებას მისცა ხმა, რაც ნიშნავდა, რომ ავგუსტუსის ჩვენების ყველას არ სჯეროდა.Wells, გვ. 53; Raaflaub, გვ. 426

ძვ. წ. 22 წლის 1 სექტემბრამდე მცირე ხნით ადრე, ვინმე კასტრიციუსმა ავგუსტუსს მიაწოდა ინფორმაცია ფანიუს კაეპიოს მეთაურობით მის მოწყობილი შეთქმულების შესახებ.Swan, გვ. 241; Syme, გვ. 483 შეთქმულთა შორის მურენაც სახელდებოდა. მას შემდეგ, რაც დისგან, ტერენტინასგან, ბრალდებების შესახებ შეიტყო, რომელიც, თავის მხრივ, ქმარმა, მეცენატმა გააფრთხილა, მურენა თვალნათლივ გაიქცა.Holland, გვ. 301 იგი დაუსწრებლად გაასამართლეს პროცესზე, სადაც ბრალმდებლის ფუნქციას ტიბერიუსი ასრულებდა. მსაჯულთა კოლეგიამ შეთქმულები დამნაშავეებად ცნო, თუმცა ეს განაჩენი ერთსულოვანი არ ყოფილა.Wells, გვ. 53; Holland, გვ. 301 ღალატისათვის სიკვდილმისჯილი მურენა შეპყრობისთანავე დასაჯეს სიკვდილით, ისე, რომ თავის გასამართლებლად რაიმე მტკიცებულების წარდგენის საშუალებაც კი არ მიუციათ.Davies, გვ. 260; Holland, გვ. 301

 ლიტერატურა 
 ანტიკური 
 დიონ კასიუსი, რომის ისტორია
 სტრაბონი, გეოგრაფიკა

 თანამედროვე 
 Ando, Clifford, Imperial ideology and provincial loyalty in the Roman Empire, University of California Press, 2000
 Davies, Mark; Swain, Hilary; Davies, Mark Everson, Aspects of Roman history, 82 BC-AD 14: a source-based approach, Taylor & Francis e-Library, 2010
 Holland, Richard, Augustus, Godfather of Europe, Sutton Publishing, 2005
 Raaflaub, Kurt A.; Toher, Mark, Between republic and empire: interpretations of Augustus and his principate, University of California Press, 1993
 Smith's Dictionary of Roman Biography and Mythology (1873)
Southern, Pat, Augustus, Routledge, 1998
 Swan, Michael, The Consular Fasti of 23 B.C. and the Conspiracy of Varro Murena, Harvard Studies in Classical Philology, Volume 71, pgs. 235 – 247, Harvard University Press, 1967
 Syme, Ronald, The Roman Revolution, Clarendon Press, Oxford, 1939
 Wells, Colin Michael, The Roman Empire, Harvard University Press, 2004
 Woodman, A. J., Velleius Paterculus: The Caesarian and Augustan Narrative (2.41-93), Cambridge University Press, 2004

სქოლიო

კატეგორია:გარდაცვლილი ძვ. წ. 22
კატეგორია:ძვ. წ. I საუკუნის რომაელები
კატეგორია:დაბადების წელი უცნობია